Odense Adresse-Contoirs Efterretninger, 1835-03-09
(Jndsendt.) Allerede i Efteraaret 1835 indgav jeg en Besværing over den Vilkaarlighed og Tilsidesættelse af Lovgivningen, Bestyrelsen, af Veivæsenet her i Fyen i de senere Aar udøvede. Langt fra at agte paa saadan min billige Klage, tvertimod fremturende i saadan Færd, indgav jeg en kraftigere Besværing i Septbr. 1834, hvori jeg ikke allene besværede mig over lignende Vilkaarlighed, men endog opgav det Høikongelige Rentekammer bestemte graverende Data, paa hvilke jeg støttede den Bøn, at en Commission maatte nedsættes, for alvorligen at undersøge et Uvæsen, der i sine Følger medfører et for Landmanden uberegneligt Tab. - Det er ikke allene den vilkaarlige Strenghed, hvormed der fremgaaes fra Bestyrelsens Side, ved deels at fordre langt mere Arbeide aarligt end lovhjemlet og paa, for Landmanden ubeqvemme Tider, man har Grund til at vente indskrænket; thi den deraf flydende Ulempe kan igjen overvindes, men fornemmeligen det aabenbare bedrageriske Forhold adskillige Betiente udøve, den Uduelighed og Ligegyldighed, hvormed Arbeidet paa flere Steder af Landet ledes, der udkræver dobbelt Arbeide end behøvedes, den Misbrug, der drives af Betientene, der kunne uden mindste Control reqvirere Befordring, der ofte bruges allene til at kjøre til Kroen med, for der at spire, og til Gjæstebud hos gode Venner. Ja saaledes som Opsynet føres, kan Veiene endog med Landmandens bedste Villie ikke i al Evighed ventes istandsatte, hvortil og meget bidrager den Uskik, at man ikke saaledes som Lovene bestemme kan erholde enhver sin Veistrækning en Gang for alle bestemt tildeelt, til stedsevarende Vedligeholdelse, hvorved tildeels det i Svang gaaende Bestikkelses-System vilde hemmes, ligesom og man undgik den aabenbare Uretfærdighed, at den Mand, der istandsætter sin Veistrækning forsvarlig i Aar, ikke af Aare skal istandsætte et Stykke Vei, som en Anden formedelst Underslæb har forsømt, en Omstændighed, der er overordentlig skadelig i sine Følger. Af mine ikke behagelige Bestræbelser havde jeg ventet mig et glædeligt Resultat, ved at see Landmandens billige Anker alvorligen undersøgte; men hidtil er jeg bleven skuffet; jeg har ikke allene intet Svar erholdt, men derimod er jeg bleven bebyrdet med Processer af 30, dertil af Veimesteren beordrede Veibetjente, der til dette Øiemed af Amtet er meddeelt Beneficia. - Enhver retskaffen Medborger vil vist med mig indsee det Uværdige imod mig i en slig Behandling, især da det paaklagede Uvæsen er saa almindelig bekjendt, at det ikke uden en mageløs Efterladenhed og Ligegyldighed kan være undgaaet Opsynet. - Jeg har tilsigtet at gavne det Almindelige, min Samvittighed frier mig fra urene Bevæggrunde; imidlertid mangler der ikke paa Dem, der tillægge mig saadant, men Deres Dom foragter jeg - overbeviist om, at De, der kjende mig og min Vandel, og kjender det skammelige Uvæsen, jeg har paaanket, ikke i fjerneste Maade helde til dette Partie. De mange frivillige Tilbud om Deeltagelse i Omkostningerne, ved de mig paaførte ubeføiede Søgsmaale, i Forening med den Tak, mange hæderlige Mænd har ydet mig paa Landmandens Vegne for mine Bestræbelser, er fuldkommen Erstatning for de Faaes hadefulde bemærkninger i denne Anledning. - Forøvrigt har jeg gjort hvad der staaer i min Magt, for at forebygge videre Udhaling af denne Sag, der vel turde være saa meget meere nødvendig, som den Confusion, hvori hele Veivæsenet er geraadet især i det sidste Aar, da saa Mange have undladt at gjøre det dem paalagte Veiarbeide, uden derfor at være dragne, til Ansvar - en Forholds=Regel, Bestyrelsen sandsynligen undlader, for at kunne vedblive, hvad saa idelig paaberaabes, at jeg er den Eneste, der viser hvad De kalder Stridighed, – gjør Undersøgelsen endnu mere nødvendig.